جمهور باشقانی اردوغان ناظیرلر کابینه‌سی‌‌نین ایجلاسیندان سونرا مطبوعاتا آچیقلاما وئریب.
جمهور باشقانی رجب طیب اردوغان فرانسادا پولیسین الجزایر اصیل‌لی یئنی‌یئتمنی اؤلدورمه‌سیندن سونرا باشلایان اغتیشاش‌لارا توخونا‌راق دئییب: "فرانسا‌داکی حادثه‌لرین کؤکونده مستملکچی‌لیک دایانیر". جمهور باشقانی اردوغان ناظیرلر کابینه‌سی‌‌نین ایجلاسیندان سونرا مطبوعاتا آچیقلاما وئریب. فرانسادا کئچن هفته پولی‌سین الجزایر اصیل‌لی گنجی اؤلدورمه‌سین‌دن سونرا باشلایان ایغتیشاش‌لارین کؤکونده مستملکچی‌لیک اولدوغونو ایفاده ائدن جمهور باشقانی اردوغان "زوراکی‌لیق زوراکی‌لیغی دوغوردو و بوگونکو حادثه‌لره تکان وئردی. کولک اکن‌لر تاریخ بویو اولدوغو کیمی بو گون ده فیرتینا بیچیرلر" دئییب. دؤولت باشچی‌سی فرانسا کوچه‌لرینده اغتیشاش‌لارین داها چوخ قان تؤکولمه‌دن و زوراکی‌لیق سویه‌سی آرتما‌دان ان قیسا زاماندا سونا چاتاجاغینا اومید ائتدیگینی ده بیلدیریب. اجتماعی املاکا زیان وورماغی، کوچه‌لری یاندیریب سؤکمیی، ماغازا‌لارین تالانینی بینمه‌دیک‌لرینی، کوچه حادثه‌لری‌نین قانونی حقوق آختاریشی اولا بیلمه‌یه‌جگینی ایفاده ائدن جمهور باشقانی اردوغان دئییب: "آنجاق آیدین‌دیر کی، آوتوریتت‌لر ده بو سوسیال پارتلاییش‌دان درس چیخارما‌لی‌دیر".
جمهور باشقانی اردوغان اونو دا علاوه ائدیب کی، شدت زوراکی‌لیغی دوغوردو و بوگونکو حادثه‌لره تکان وئردی. اومید ائدیریک کی، فرانسا‌داکی سون حادثه‌لر داها چوخ قان تؤکولمه‌دن و زوراکی‌لیق سویه‌سی آرتما‌دان ان قیسا زاماندا باشا چاتا‌جاق.
